**Cyfarfodydd Tiwtoriaid**

**10 Ionawr 2022** (8 yn bresennol)

|  |
| --- |
| **Y Safle Rhyngweithiol** |
| Tynnwyd sylw at yr adnoddau newydd ar y Safle:   * Llyfr Llafar Mynediad - <https://dysgucymraeg.cymru/dysgu/cwricwlwm-a-chwrslyfrau/>. Mae wedi cael ei greu yn benodol ar gyfer dysgwyr sydd â nam golwg ond bydd yn ddefnyddiol i bawb. * Mae adrannau adolygu y Cwrs Sylfaen Cyfunol bellach i gyd ar gael i bawb - <https://dysgucymraeg.cymru/dysgu/adnoddau-digidol/sylfaen/> * Gwaith Cartref Mynediad (fersiwn 2) – Erbyn hyn, mae fersiynau Word a pdf ar gael yn y Banc Adnoddau - <https://dysgucymraeg.cymru/gwaith-cartref/>. * Wrth ddatblygu’r Cwrs Cyfunol Canolradd, bydd canllawiau a chyflwyniadau PowerPoint yn cael eu hychwanegu’n wythnosol – gweler Cyrsiau Cyfunol o fewn y Banc Adnoddau. |
| **Digwyddiadau Cefnogi Dysgwyr** |
| Tynnwyd sylw at y canlynol:   * Clwb Hanes a gynhelir gan Dysgu Cymraeg Ceredigion – Powys – Sir Gâr. Bydd y sesiwn nesaf ar 20 Ionawr – Andrew Green yn trafod Ystrad Fflur. * Gair o Gariad ar 25 Ionawr. * Yr Ŵyl Ddarllen rhwng 28 Chwefror a 4 Mawrth. Tynnwyd sylw arbennig at y gystadleuaeth ysgrifennu stori - <https://dysgucymraeg.cymru/newyddion/cystadleuaeth-ysgrifennu-stori-amdani/>, a’r prosiect sydd ar y gweill i roi cyngor i rieni sy’n dysgu o ran y llyfrau gorau i ddarllen gyda’u/i’w plant.   Holodd Carys Swain a fydd yn bosib cael calendr ar y Safle yn tynnu sylw at y prif ddigwyddiadau yn y calendr Cymraeg. |
| **Materion eraill** |
| * **Gwerthiant llyfrau cwrs -** Trafodwyd gwerthiant llyfrau cwrs a phenderfynwyd atgoffa’r darparwyr bod angen hyrwyddo siopau llyfrau lleol a gwales.com wrth hysbysebu cyrsiau. Mae angen nodi ar y Safle lle mae’n bosib prynu’r llyfrau cwrs. Gellid gofyn i gylchgrawn Lingo hyrwyddo siopau hefyd. * **Cynhadledd Genedlaethol** – 24 Mehefin. * **Dweud eich Dweud** – 31 Ionawr hyd at 11 Mawrth. |
| **Y Pentref Dysgu Cymraeg yn Eisteddfod Tregaron** |
| Awgrymwyd y gweithgareddau canlynol:  Blasu jin  Dr Elin Jones yn trafod ei llyfr newydd  Lois Arnold  Sesiwn dysgu cân (yr un diwrnod â chystadlaethau’r corau) – Trystan Llŷr Lewis  Sesiwn ar y gynghanedd  Ioga/Meddwlgarwch  Artistiaid – Bronwen Lewis, Gwyneth Glyn neu Pedair  Cyfleoedd celf |
| Cyfarfod nesaf: 7 Chwefror am 2pm. |